

Nr. 1911/12.02.2025

ANUNT

Concurs pentru ocuparea functiei de manager - persoana fizica

al Spitalului Municipal "Dr. Alexandru Simionescu" Hunedoara

 In conformitate cu Dispozitia nr. 3295/2016 privind aprobarea Regulamentului de organizare si desfasurare a concursului privind ocuparea functiei de manager, modificata prin Dispozitia nr. 599/2025, **Consiliul de Administratie al Spitalului Municipal "Dr. Alexandru Simionescu" Hunedoara organizeaza concurs pentru ocuparea functiei contractual vacante perioada determinata de manager spital persoana fizica.**

 Concursul va avea loc la sediul Spitalului Municipal "Dr. Alexandru Simionescu" Hunedoara din strada Victoriei nr. 14, Hunedoara, jud. Hunedoara, in perioada **12.02.2025 – 02.04.2025**, desfasurandu-se in **doua etape**:

 a) etapa de verificare a îndeplinirii de către candidaţi a condiţiilor stabilite în anunţul de concurs, etapă eliminatorie;

 b) etapa de susţinere publică şi de evaluare a proiectului de management.

 La concurs pot participa persoane fizice care indeplinesc **cumulativ urmatoarele conditii**:

 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

  b) cunoaşte limba română, scris şi vorbit;

  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

  d) este aptă din punct de vedere medical şi psihologic să exercite funcţia de manager. Atestarea stării de sănătate se face pe bază de examen medical de specialitate, de către medicul de familie sau de către unităţile sanitare abilitate, respectiv pe bază de evaluare psihologică organizată prin intermediul unităţilor specializate acreditate în condiţiile legii;

  e) îndeplineşte condiţiile de studii şi vechime în specialitatea studiilor, prevăzute la art. 176 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

  f) îndeplineşte condiţia de absolvire a unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii prevăzut la art. V din Ordonanţa Guvernului nr. 37/2022 pentru modificarea şi completarea Legii nr. 95/2006 privind reforma în domeniul sănătăţii şi a Legii nr. 227/2015 privind Codul fiscal, precum şi stabilirea unor alte măsuri în domeniul sănătăţii, aprobată cu modificări şi completări prin Legea nr. 328/2022;

  g) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;

  h) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

  i) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.

 **Dosarul de inscriere** se depune la sediul Spitalului Municipal "Dr. Alexandru Simionescu" Hunedoara din str. Victoriei nr.14, Hunedoara, jud. Hunedoara pana la data de **17.03.2025 ora 14:00** si cuprinde urmatoarele documente:

  a) cererea de înscriere la concurs;

  b) copia actului de identitate sau orice alt document care atestă identitatea, potrivit legii, aflate în termen de valabilitate;

  c) copia certificatului de căsătorie sau a altui document prin care s-a realizat schimbarea de nume, după caz;

  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

  f) certificat de cazier judiciar sau, după caz, extrasul de pe cazierul judiciar;

  g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

  h) certificatul de integritate comportamentală din care să reiasă că nu a comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

  i) curriculum vitae, model comun european;

  j) proiectul de management;

  k) declaraţie pe propria răspundere a candidatului că proiectul de management este conceput şi realizat integral de către candidat;

  l) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

 Candidatii vor putea efectua o vizita in cadrul spitalului in data de **10.03.2025** ora 10:00 sub indrumarea directorului medical, pentru a se informa in legatura cu problemele de la fata locului.

 La cererea candidaţilor, spitalul public care organizează concursul de ocupare a funcţiei de manager are obligaţia să pună la dispoziţia acestora, în maximum 3 zile de la data solicitării, copii ale bugetului de venituri şi cheltuieli aprobat, structura organizatorică aprobată şi structura de personal ale unităţii sanitare, aflate în vigoare la data solicitării, precum şi orice alte documente sau informaţii necesare în vederea întocmirii proiectului de management, cu excepţia acelor informaţii sau documente care nu pot face obiectul divulgării în temeiul legii. Data limita de trimitere a solicitarilor este de **11.03.2025**, iar data pana la care vor primi datele solicitate este de **14.03.2025**.

 Susţinerea publică a proiectului de management de către candidaţi se va efectua în ordine alfabetică, în plenul comisiei de concurs, în şedinţă publică. La susţinerea publică a proiectului de management de către un candidat nu au dreptul să asiste ceilalţi candidaţi (**27.03.2025** incepand cu ora 09:00).

 La susţinerea proiectului de management poate participa mass-media, precum şi orice persoană care şi-a manifestat intenţia de a participa prin transmiterea unui e-mail la adresa resurse.umane@sphd.ro, cu precizarea numelui şi prenumelui persoanei interesate, iar intenţia de participare a fost confirmată de comisia de concurs cu cel puţin 24 de ore înainte de data susţinerii publice a proiectului de management (in **25.03.2025**). Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare (termen limita **26.03.2025**).

 Anexat prezentului anunt se regaseste:

* bibliografia de concurs
* temele cadru pentru proiectul de management si structura proiectului de management
* calendarul de concurs

 Relatii suplimentare se pot obtine la nr. de telefon 0254713820/interior 210 (luni - vineri interval orar 7-15).

Presedinte Consiliu de Administratie,

 Ing. Ilea Sorin



Nr. 1911/12.02.2025

BIBLIOGRAFIA

Pentru concursul organizat in vederea ocuparii functiei de manager – persoana fizica Spitalul Municipal “Dr. Alexandru Simionescu” Hunedoara

A. DIN DOMENIUL LEGISLATIEI

1. Legea 95/2006 Titlul I, II, V, VII, VIII privind reforma in domeniul sanatatii, cu modificarile si completarile ulterioare;

2. HG nr. 521 din 26 mai 2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate;

3. OMS nr. 1.857 din 30 mai 2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate;

4. OMS 914/2006 pentru aprobarea normelor privind conditiile pe care trebuie sa le indeplineasca un spital in vederea obtinerii autorizatiei sanitare de functionare, cu modificarile si completarile ulterioare;

5. OMS 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, cu modificarile si completarile ulterioare;

6. OMS 1384/2010 privind aprobarea modelului-cadru al contractului de management si a listei indicatorilor de performanta a activitatii managerului spitalului public, cu modificarile si completarile ulterioare;

7. OMS 921/2006 pentru stabilirea atributiilor comitetului director din cadrul spitalului public, cu modificarile si completarile ulterioare;

8. OMS 1091/2010 privind centralizarea consumului de medicamente din unitatile sanitare cu paturi, cu modificarile si completarile ulterioare;

9. Legea 273/2006 privind finanţele publice locale, cu modificarile si completarile ulterioare;

10. OMFP 1792/2002 pentru aprobarea Normelor metodologice privind angajarea, lichidarea, ordonantarea si plata cheltuielilor institutiilor publice, precum si organizarea, evidenta si raportarea angajamentelor bugetare si legale, cu modificarile si completarile ulterioare;

11. Legea 53/2003 Codul Muncii, cu modificarile si completarile ulterioare;

12. Lega 319/2006 a securitatii si sanatatii in munca

13. HG 1425/2006 pentru aprobarea Normelor metodologice de aplicare a prevederilor Legii securitatii si sanatatii in munca nr. 319/2006 , cu modificarile si completarile ulterioare;

14. OMS 1470/2011 pentru aprobarea criteriilor privind angajarea si promovarea in functii, grade si trepte profesionale a personalului contractual din unitatile sanitare publice din sectorul sanitar, cu modificarile si completarile ulterioare;

15. OMS 870/2004 pentru aprobarea Regulamentului privind timpul de munca, organizarea si efectuarea garzilor in unitatile publice din sectorul sanitar, cu modificarile si completarile ulterioare;

16. OMS 446 /2017 privind aprobarea Standardelor, Procedurii şi metodologiei de evaluare şi acreditare a spitalelor, cu modificarile si completarile ulterioare;

17. OMS 443/2019 privind protocolul naţional de triaj al pacienţilor din structurile de primiri urgenţe, cu modificarile si completarile ulterioare;

18. Legea 98/2016 privind achiziţiile publice, cu modificarile si completarile ulterioare;

19. HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare;

20. Legea 46/2003 drepturilor pacientului , cu modificarile si completarile ulterioare;

21. OMS 1410/2016 privind aprobarea Normelor de aplicare a Legii drepturilor pacientului nr. 46/2003, cu modificarile si completarile ulterioare;

22. Legea 153/2017 privind salarizarea personalului plătit din fonduri publice – Anexa 2, cu modificarile si completarile ulterioare;

23. OMS 600/2018 privind aprobarea Codului controlului intern managerial al entităţilor publice, cu modificarile si completarile ulterioare;

B. DIN DOMENIUL MANAGEMENTULUI SANITAR

Scoala Nationala de Sanatate Publica si Management Sanitar – Managementul spitalului, editura Public H. Press, 2006, Bucuresti.

Presedinte Comisie concurs,

 Ing. Ilea Sorin



Nr. 1911/12.02.2025

Tema proiectului de management face referire la spitalul public pentru care candidează şi problemele concrete ale acestuia si este la alegerea candidatului din urmatoarea lista de 5 teme, care va fi adaptata la problemele spitalului care organizeaza concursul:

 a) planificarea si organizarea serviciilor de sanatate la nivelul spitalului;

 b) siguranta si satisfactia pacientului;

 c) managementul calitatii serviciilor medicale;

 d) managementul resurselor umane;

 e) performanta clinica si financiara a activitatilor spitalului.

Proiectul se realizeaza individual de catre candidat si se dezvolta intr-un volum de maximum 15-20 pagini, tehnoredactate pe calculator, cu caractere Times New Roman, marimea 12, spatiere la un rand.

Structura proiectului de management cuprinde:

1. Descrierea situatiei actuale a spitalului – 10p

2. Analiza SWOT a spitalului (puncte tari, puncte slabe, oportunitati, amenintari) – 10p

3. Identificarea problemelor critice– 10p

4. Selectionarea unei probleme/unor probleme prioritare, cu motivarea alegerii facute– 10p

5. Dezvoltarea proiectului de management pentru problema identificata/problemele prioritare identificate – 60p

a. Scop – 5p

b. Obiective – 5p

c. Activitati - 20

i. Definire -5p

ii. Incadrare in timp Grafic Gantt -5p

iii. Resurse necesare – umane, materiale, financiare -5p

iv. Responsabilitati -5p

d. Rezultate asteptate -10 p

e. Indicatori – evaluare, monitorizare -10p

f. Cunoasterea legislatiei relevante -10p

Presedinte Comisie concurs,

 Ing. Ilea Sorin



Nr. 1911/12.02.2025

 CALENDAR CONCURS

 pentru ocuparea functiei de manager persoana fizica Spitalul Municipal "Dr. Alexandru Simionescu Hunedoara

* 12.02.2025 - publicarea anuntului de concurs
* 10.03.2025 ora 10:00 - vizita candidatilor interesati
* 11.03.2025 ora 14:00 - trimiterea solicitarilor privind datele necesare intocmirii proiectului de management;
* 14.03.2025 ora 14:00 - data limita transmitere informatii catre candidati
* **17.03.2025 ora 14:00 - data limita depunere dosare**
* **18.03.2025** - comisia de concurs verifică dosarele depuse şi stabileşte pentru fiecare candidat rezultatul "admis" sau "respins" şi face publice rezultatele verificării dosarelor; Candidaţii pot să conteste acest rezultat în termen de 24 de ore de la data publicării rezultatelor. Contestaţiile se soluţionează de comisia de soluţionare a contestaţiilor, în termen de 48 de ore de la data expirării termenului de depunere a acestora.
* 21.03.2025 - publicarea proiectelor de management
* 25.03.2025 ora 14:00 - data limita de transmitere a solicitarii de participare la sustinerea publica a proiectelor;
* 26.03.2025 ora 14:00 - confirmarea participarilor
* **27.03.2025 ora 09:00 - sustinerea proiectului de management de catre candidati.**
* Rezultatele în urma desfăşurării probei referitoare la susţinerea publică şi evaluarea proiectului de management se afişează la sediul spitalului care organizează concursul de ocupare a funcţiei de manager şi se publică concomitent pe pagina de internet a spitalului, în termen de 24 de ore de la finalizarea probei.
* Candidaţii au dreptul să conteste rezultatele în termen de 24 de ore de la data publicării rezultatelor.
* Contestaţiile se soluţionează de comisia de soluţionare a contestaţiilor în termen de 48 de ore de la data expirării termenului de depunere a acestora.
* Rezultatele finale ale concursului se afişează la sediul spitalului şi se publică concomitent pe pagina de internet a spitalului după finalizarea perioadei de contestaţii sau, după caz, după soluţionarea contestaţiilor.

Presedinte Comisie concurs,

 Ing. Ilea Sorin